Rutherford (enhet)

Rutherford (symbol Rd) er en ikke-SI-enhet for radioaktivt forfall. Det er definert som aktiviteten til en mengde radioaktivt stoff der en million kjerner forfaller per sekund. Det tilsvarer derfor én megabecquerel, og én becquerel tilsvarer én microrutherford. En rutherford tilsvarer 2,703 × 10−5 curie.

Enheten ble introdusert i 1946. Den ble oppkalt etter den britiske/newzealandske fysikeren og nobelprisvinneren Lord Ernest Rutherford (Nobelprisen i 1908), som var en tidlig leder i studiet av atomkjerners desintegrasjoner. Etter at becquerel ble introdusert i 1975 som SI-enhet for aktivitet, ble rutherford foreldet, og den brukes ikke lenger.

Referanser 

Måleenheter